|  |
| --- |
| Številka: 004-2/2023-2550-489 |
| Ljubljana, 16. november 2023 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: **Izhodišča za udeležbo delegacije Republike Slovenije na 23. zasedanju Konference pogodbenic Konvencije o varstvu morskega okolja in obalnega območja Sredozemlja (Barcelonska konvencija, COP23) in njenih protokolov, ki bo od 4. do 8. decembra 2023 v Portorožu, Slovenija - predlog za obravnavo** |
| 1. Predlog sklepov vlade: |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … sprejela naslednji SKLEP1. Vlada Republike Slovenije je sprejela Izhodišča za udeležbo delegacije Republike Slovenije na 23. zasedanju Konference pogodbenic Konvencije o varstvu morskega okolja in obalnega območja Sredozemlja (Barcelonska konvencija COP23) in njenih protokolov, ki bo od 4. do 8. decembra 2023 v Portorožu, Slovenija.
2. Vlada Republike Slovenije je imenovala delegacijo Republike Slovenije v naslednji sestavi:
* v funkciji ministra za naravne vire in prostor, mag. Alenka Bratušek, ministrica za infrastrukturo; vodja delegacije
* Maša Kociper, državna sekretarka v kabinetu Predsednika Vlade RS, namestnica vodje delegacije;
* Jože Novak, državni sekretar, Ministrstvo za naravne vire in prostor; namestnik vodje delegacije;
* Gregor Umek, mag., v.d. generalnega direktorja Direktorata za vode, Ministrstvo za naravne vire in prostor; član delegacije;
* dr. Mitja Bricelj, Nacionalna kontaktna točka za Barcelonsko konvencijo, Ministrstvo za naravne vire in prostor; član delegacije;
* dr. Barbara Breznik, Direktorat za vode; Ministrstvo za naravne vire in prostor; članica delegacije;
* Maja Šmid, ministrica svetovalka, Ministrstvo za zunanje in Evropske zadeve, članica delegacije;
* Zala Strojin Božič, Direktorat za podnebne politike, Ministrstvo za okolje, podnebje in energijo, članica delegacije;
* Janez Berdavs, Direktorat za podnebne politike, Ministrstvo za okolje, podnebje in energijo, član delegacije.

 **Barbara Kolenko Helbl**  **GENERALNA SEKRETARKA**Priloga:Izhodišča za udeležbo delegacije Republike Slovenije na 23. zasedanju Konference pogodbenic Konvencije o varstvu morskega okolja in obalnega območja Sredozemlja (Barcelonska konvencija COP23) in njenih protokolov, ki bo od 4. do 8. decembra 2023 v Portorožu, Slovenija. Sklep prejmejo: Kabinet predsednika vladeMinistrstvo za naravne vire in prostoMinistrstvo za okolje, podnebje in energijo Ministrstvo za zunanje in evropske zadeve Ministrstvo za financeMinistrstvo za infrastrukturoMinistrstvo za kmetijstvo, prehrano in gozdarstvoMinistrstvo za gospodarstvo, turizem in športMinistrstvo za vzgojo in izobraževanjeMinistrstvo za zdravje |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| * v funkciji ministra za naravne vire in prostor, mag. Alenka Bratušek, ministrica za infrastrukturo;
* Jože Novak, državni sekretar, Ministrstvo za naravne vire in prostor;
* Gregor Umek, mag., v.d. generalnega direktorja Direktorata za vode, Ministrstvo za naravne vire in prostor;
* Dr. Mitja Bricelj, Nacionalna kontaktna točka za Barcelonsko konvencijo, Ministrstvo za naravne vire in prostor;
* mag. Inga Turk, vodja Službe za EU in mednarodne zadeve; Ministrstvo za naravne vire in prostor.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
|  |
| 5. Kratek povzetek gradiva: |
| Slovenija bo od 4. do 8. decembra 2023 v Portorožu gostila 23. zasedanje držav pogodbenic (COP 23) Konvencije za varstvo morskega okolja in obalnega območja Sredozemlja (Barcelonske konvencije) in njenih protokolov, na katerem bo prevzela tudi dvoletno predsedovanje konvenciji za obdobje 2024-2025.Barcelonska konvencija je edini regionalni več̌ stranski mednarodno pravni okvir za varstvo sredozemskega morskega in obalnega okolja. Decembrsko zasedanja držav pogodbenic v Portorožu bo potekalo pod sloganom *«Za zeleno Sredozemlje: od odločitev k dejanjem«*, ki poudarja pomen in nujo prehoda k dejanskemu izvajanju sprejetih odločitev na različnih ravneh, od lokalne, regionalne in mednarodne, za dosego trajnostnega razvoja Sredozemlja in za zeleni prehod v praksi.Slovenija si kot država pogodbenica Barcelonske konvencije prizadeva za uveljavljanje ekosistemskega pristopa pri načrtovanju razvoja skupaj s krepitvijo pomena modrih in zelenih koridorjev pri prostorskem načrtovanju in upravljanju za ohranjanje obalne in morske biotske raznovrstnosti ter ekosistemskih storitev. 23. zasedanje držav pogodbenic bo potekalo štiri dni, od tega bosta dva dneva (5. in 6. december) namenjena za sklenitev pogajanj in sprejetje ključnih odločitev, ki se vežejo na vsebinske sklope zagotavljanja trajnostnega razvoja v Sredozemlju v okviru konvencije. Ti sklopi so: upravljanje, izvajanje in poročanje; biotska raznovrstnost; onesnaževanje; pomorske in prostorske zadeve; podnebne spremembe in delovni program ter proračun za dvoletno obdobje.Tretji dan (7. december) je namenjen ministrskemu segmentu, na katerem bo ključno mesto imela panelna razprava na temo okrepitve izvajanja sprejetih odločitev z namenom, da se zaustavijo zaznani negativni okoljski trendi v Sredozemlju. Panelni razpravi bo sledilo nacionalno podajanje izjav držav pogodbenic in opazovalcev ter svečano sprejetje Portoroške deklaracije.Četrti dan zasedanja (8. december) je namenjen zaključevanju, potrditvi države pogodbenice Egipta, kot države, ki bo gostila naslednje zasedanje čez dve leti in sprejetju končnega poročila 23. zasedanja.Ob robu zasedanja (med odmori) bodo potekali številni stranski dogodki, ki bodo namenjeni delitvi informacij izkušenj, prikazu dobrih praks številnih deležnikov, ki delujejo v Sredozemlju na področju varstva okolja in zagotavljanja trajnostnega razvoja**.** Slovenija bo na zasedanju poleg udejstvovanja na plenarnem delu zasedanja aktivno sodelovala v osrednjem stranskem dogodku na temo povezovanja upravljanja s porečji, obalo in morjem, in sicer s ciljem boljšega povezanega upravljanja Podonavja, Črnega morja in Sredozemlja. Drugi stranski dogodek, kjer bo imela Slovenija pomembno vlogo, bo potekal na temo mladih in izobraževanja.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| * I. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  | .  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| **7.b Predstavitev ocene finančnih posledic pod 40.000 EUR:****Kratka obrazložitev**Finančne posledice se nanašajo na stroške udeležbe slovenske delegacije in obsegajo stroške povezane z nastanitvijo delegacije in potne stroške. Stroške udeležbe pokriva vsak resor za svoj del delegacije.Stroške udeležbe slovenske delegacije Ministrstva za naravne vire in prostor bodo kriti iz sredstev MNVP rezerviranih na proračunskih postavkah mednarodno sodelovanje in EU zadeve (231307)(NRP/ukrep št. 2560-23-0001 Materialni stroški – narava, prostor in rudarstvo) in Materialni stroški (231292) (NRP/ukrep št. 2560-23-0001) in obsegajo okvirno 10.000 €.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni za objavo na spletni strani |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | DA |
|  v funkciji ministra za naravne vire in prostor  mag. Alenka BratušekMINISTRICA ZA INFRASTRUKTURO  |

PRILOGA:

**Izhodišča za udeležbo delegacije Republike Slovenije na 23. zasedanju Konference pogodbenic Konvencije o varstvu morskega okolja in obalnega območja Sredozemlja (Barcelonska konvencija COP23) in njenih protokolov, ki bo od 4. do 8. decembra 2023 v Portorožu, Slovenija.**

1. **Predstavitev poteka zasedanja**

Republika Slovenija bo na podlagi sklepa 22. zasedanja Pogodbenic Barcelonske konvencije, ki je potekalo v Turčiji decembra 2021 (UNEP/MED IG.25/27 - Poročilo zasedanja COP22), gostiteljica in organizatorka 23. zasedanje pogodbenic Barcelonske konvencije (COP23) od 4.do 8. decembra 2023 v Portorožu, na katerem bo tudi prevzela dvoletno predsedovanje Barcelonske konvencije.

Zasedanje pogodbenic Barcelonske konvencije in njenih protokolov je organizirano vsako drugo leto. Namen zasedanja je pregled izvajanja konvencije ter določitev programa in prednostnih nalog pogodbenic za naslednje dvoletno obdobje. Konvencija ima trenutno 22 držav pogodbenic. Poleg Slovenije so pogodbenice še Albanija, Alžirija, Bosna in Hercegovina, Egipt, Izrael, Libanon, Libija, Črna gora, Maroko, Sirija, Tunizija, Turčija, Monako, Hrvaška, Ciper, Francija, Grčija, Italija, Malta, Španija in EU.

V okviru 23. zasedanja pogodbenic se tako v začetku decembra v Portorožu pričakuje približno 300 delegatov, od tega 22 vodij delegacij sredozemskih držav pogodbenic večinoma na ministrski ravni skupaj s svojimi delegacijami, vodje mednarodnih vladnih in nevladnih organizacij s statusom opazovalke na zasedanju, visoke predstavnike UNEP in UNEP/MAP, predstavnike sekretariata UNEP/MAP in druge ugledne tuje in domače goste na podlagi povabila. Dogodek bo za Slovenijo pomembna zunanjepolitična priložnost na področju okoljskega multilateralizma tik pred nastopom nestalnega članstva v Varnostnem svetu Organizacije združenih narodov

Zasedanje držav pogodbenic bo potekalo štiri dni, od tega bosta dva dneva (5. in 6. december) namenjena za sklenitev pogajanj in sprejetje ključnih odločitev, ki se vežejo na vsebinske sklope zagotavljanja trajnostnega razvoja v Sredozemlju v okviru konvencije. Ti sklopi so: upravljanje, izvajanje in poročanje; biotska raznovrstnost; onesnaževanje; pomorske in prostorske zadeve; podnebne spremembe in delovni program ter proračun za dvoletno obdobje.

Tretji dan (7. december) je namenjen ministrskemu segmentu na katerem bo ključno mesto imela panelna razprava na temo okrepitve izvajanja sprejetih odločitev z namenom, da se zaustavijo zaznani negativni okoljski trendi v Sredozemlju. Panelni razpravi bo sledilo nacionalno podajanje izjav držav pogodbenic in opazovalcev ter svečano sprejetje Portoroške deklaracije.

Četrti dan zasedanja (8. december) bo namenjen zaključevanju, potrditvi države pogodbenice Egipta, kot države, ki bo gostila naslednje zasedanje čez dve leti in sprejetju končnega poročila zasedanja.

Ob robu zasedanja (med odmori) bodo potekali številni stranski dogodki, ki bodo namenjeni delitvi informacij izkušenj, prikazu dobrih praks številnih deležnikov, ki delujejo v Sredozemlju na področju varstva okolja in zagotavljanja trajnostnega razvoja.

V soorganizaciji MZEZ bo potekal stranski dogodek s predstavniki nevladnih organizacij iz severnega in južnega dela Sredozemlja na katerem bodo predstavljene dobre prakse varovanja morskega okolja.

Slovenija bo na zasedanju poleg udejstvovanja na plenarnem delu zasedanja aktivno sodelovala v osrednjem stranskem dogodku na temo povezovanja upravljanja s porečji, obalo in morje, in sicer s ciljem boljšega povezanega upravljanja Podonavja, Črnega morja in Sredozemlja.

Glavni cilji COP 23 so:

* sklenitev pogajanj in sprejetje ključnih odločitev, ki se vežejo na vsebinske sklope zagotavljanja trajnostnega razvoja v Sredozemlju v okviru konvencije. Ti sklopi so: upravljanje, izvajanje in poročanje; biotska raznovrstnost; onesnaževanje; pomorske in prostorske zadeve; podnebne spremembe in delovni program ter proračun za dvoletno obdobje;
* v okviru ministrskega segmenta pod sloganom *»Za zeleno Sredozemlje: od odločitev k dejanjem«* spodbuditi politično razpravo med ministri in vodji delegacij na temo okrepitve izvajanja sprejetih odločitev in rednega poročanja, vse z namenom, da se zaustavijo zaznani negativni okoljski trendi v Sredozemlju;
* sprejetje Portoroške deklaracije, ki med drugim Sloveniji kot predsedujoči konvenciji v dvoletnem obdobju podeljuje mandat in usmeritve za nadaljnje delo;
* s številnimi stranskimi dogodki pripomoči k večji prepoznavnosti in pomenu Barcelonske konvencije, kot tudi dati priložnost številnim deležnikom v Sredozemlju za mreženje in predstavitev izkušenj ter dobrih praks.
1. **Sklenitev pogajanj in sprejetje ključnih odločitev, ki se vežejo na vsebinske sklope:**
2. s področja upravljanja, izvajanja in poročanja vključno struktur za izvajanje Barcelonske konvencije in njenih protokolov se bodo na COP23 Barcelonske konvencija potrjevale in sprejemale sledeče odločitve:
	* skladnost izvajanja Barcelonske konvencije in njenih protokolov vključno s poročanjem: Poročilo o skladnosti vključno s poročanjem obsega predlog nove strukture odbora za skladnost (7 članov odbora + namestniki) ter hkrati poziv državam pogodbenicam, ki še niso poročale o izvajanju Barcelonske konvencije za obdobje 2020-2021, da to storijo čim prej. Slovenija je obveznost poročanja izpolnila;
	* spremembe v upravljavski strukturi Barcelonske konvencije: predlog sprememb obsega povečanje števila članov biroja Barcelonske konvencije (Op. V sestavo biroja se vključi en član iz pretekle sestave biroja zaradi kontinuitete dela.), razširitev kriterijev partnerstev MAP tudi na izobraževalne, raziskovalne in gospodarske organizacije (Op.: Do sedaj so bile lahko partnerji le nevladne organizacije.), podpis sporazumov med UNEP-MAP in drugimi relevantnimi organizacijami (npr. ACCOBAMS, …) s področja varstva in ohranjanja morskega okolja s ciljem učinkovitejšega upravljanja z morskim okolje na čezmejni, regionalni in globalni ravni;
	* stopnja napredka izvajanja aktivnosti iz programa dela za obdobje 2022-2023: Poročilo obsega ugotovitve o stopnji izvedenih aktivnosti in iz programa dela za obdobje 2022-2023 ter porabo sredstev. Pri izvajanju programa dela za obdobje 2022-2023 ni bistveni odstopanj;
	* predlog Turčije za vzpostavitev novega regionalnega centra za področje podnebnih sprememb: Predlog Turčije je predmet pogajanj, odločitev pa bo sprejeta na COP23 Barcelonske konvencije. Odločitev je vezana na to ali bo zagotovljeno ne podvajanje izvajanja vsebin s področja podnebnih sprememb v odnosu do obstoječih regionalnih centov za izvajanje Barcelonske konvencije in njenih protokolov. Države pogodbenice, vključno s Slovenijo želimo pred odločitvijo pridobiti navedene informacije.
3. s področja varstva in ohranjanja narave se bodo na COP23 Barcelonske konvencije potrjevale in sprejemale sledeče odločitve:
	* varstvo živalskih in rastlinskih morskih vrst: predlog amandmajev k prilogama II in III Protokola o posebej zavarovanih območjih in biološki raznovrstnosti dopolnjuje seznam ogroženih vrst s seznamom vrst ogroženih hrustančnic. Predlagan dopolnitev seznamov je v skladu z ambicijami EU v okviru EU Strategije za biotsko raznovrstnost ter mednarodne zaveze za zaščito in obnovo biotske raznovrstnosti v okviru Konvencije Združenih narodov o biotski raznovrstnosti. Predlagana dopolnitev seznama ogroženih vrst je tudi v skladu s pristopom EU glede zaščite ribolovnih virov in morskih ekosistemov.
	* zavarovana območja: gradivo naslavlja vsebine učinkovitosti upravljanja z zavarovanimi območji, posodobljeni Akcijski načrt za ohranjanje morskih in obalnih vrst ptic, posodobljen Akcijski načrt za preprečevanje vnosa invazivnih tujerodnih vrst, Program obnove vrste *Pinna nobilis*, priporočila multidisciplinarne skupine strokovnjakov za določitev parametrov, ki omogočajo uporabo fitoplanktona in zooplanktona kot kazalnika stanja biotske raznovrstnosti ter izdelavo referenčnega seznama pelagičnih habitatnih tipov;
4. s področja stanja, onesnaževanja, obremenjevanja morskega okolja in obale ter ekosistemskega pristopa k upravljanju morskega okolja in obale se bodo na COP23 Barcelonske konvencije potrjevale in sprejemale sledeče odločitve:
	* stanje morskega okolja in prenovljen predlog izvajanja ekosistemskega pristopa v Sredozemlju: Poročilo o stanju okolja v Sredozemlju obsega opredelitev okoljskega stanja kot tudi predlog za učinkovitejše izvajanja varstva morskega okolja in obale preko prenovljenega izvajanja ekosistemskega pristopa v Sredozemlju;
	* zmanjševanje in preprečevanje obremenjevanja morskega okolja iz dejavnosti kmetijstva v Sredozemlju: namen predlaganega novega regionalnega načrta upravljanja kmetijstva je izboljšati kmetijsko prakso v Sredozemlju s ciljem prehoda v bolj trajnostno kmetijstvo. Predlagani načrt je v skladu z ambicijami EU v okviru zelenega dogovora, zlasti s Strategijo od »vil do vilic« in Strategijo biotske raznovrstnosti, katerih cilj je med drugim tudi zmanjšanje onesnaženja okolja. Predmetni načrt je prav tako v skladu z EU politiko na področju varstva voda in morskega okolja pred onesnaženjem voda in morskega okolja s kopnega.
	* zmanjševanje in preprečevanje obremenjevanja morskega okolja iz dejavnosti akvakulture v Sredozemlju: namen novega predlaganega regionalnega načrta upravljanja z akvakulturo je izboljšati prakse v akvakulturi v Sredozemlju s ciljem prehoda v bolj trajnostno izvajanje akvakulture. Predlagani načrt je v skladu z ambicijami EU v okviru zelenega dogovora ter zlasti s Smernicami EK za bolj trajnostno in konkurenčno ribogojstvo EU za obdobje 2021-2030 s ciljem zagotavljanja dobre kakovosti obalnih in morskih voda.
	* zmanjševanje in preprečevanje obremenjevanja morskega okolja s padavinskimi odpadnimi vodami: namen novega predlaganega regionalnega načrta upravljanja s padavinskimi odpadnimi vodami je izboljšati prakso ravnanja s padavinskimi odpadnimi vodami v Sredozemlju s ciljem preprečevanja onesnaževanja morskega okolja s padavinskimi vodami. Predlagani načrt je v skladu z ambicijami EU ter cilji direktiv na področju kakovosti voda in ravnanja z odpadnimi vodami.
	* zmanjšanje in preprečevanje obremenitve morskega okolja zaradi balastnih voda in sedimentov iz dejavnosti pomorstva: s ciljem usklajenega izvajanja Mednarodne konvencije za nadzor in ravnanje z ladijsko balastno vodo in usedlinami, se je za potrditev in sprejem na COP23 Barcelonske konvencije pripravil predlog, ki obsega postopek za učinkovitejše in bolj usklajeno izvajanje navedene konvencije v Sredozemlju.
	* zmanjševanje in preprečevanje obremenjevanja morskega okolja zaradi odlaganja materiala vanj: posodobljen predlog smernic za odlaganje inertnega anorganskega materiala nadgrajuje obstoječe smernice na podlagi novih spoznanj. V Sloveniji je odlaganje materiala v vode na podlagi obstoječe zakonodaje prepovedano.
	* zmanjševanje in preprečevanje obremenjevanja obale in morskega okolja zaradi neustreznega umeščanja posegov in dejavnosti na obalo in v/na morsko okolje: predlagano gradivo obsega usklajen predlog za izvajanje okvira trajnostnega pomorskega načrtovanja v Sredozemlju.
	* Zmanjševanje in preprečevanje podnebnih sprememb in ogroženosti, vključno s prilagajanjem na podnebne spremembe, in odziv v primeru ogroženosti: povzetek poročila za odločevalce o izvedeni študiji na temo pomena podnebnih sprememb in ogroženosti obalnih območij podaja nabor možnih ukrepov in smernice za pripravo ustreznih politik.
5. s področja delovnega programa in proračuna za naslednje dvoletno obdobje (2024-2025) se bodo na COP23 Barcelonske konvencije potrjevale in sprejemale sledeče odločitve:
	* delovni program in proračun za naslednje dvoletno obdobje 2024-2025: delovni program za naslednje dvoletno obdobje vključno s financiranjem je v intenzivnem usklajevanju med državami članicami EU in državami pogodbenicami barcelonske konvencije. Pričakuje se, da se bo predmetna vsebina intenzivno usklajevala na EU koordinacijah v času COP23 Barcelonske konvencije ter v okviru ad-hoc skupine za proračun v okviru sekretariata Barcelonske konvencije, prav tako v času COP23 Barcelonske konvencije.
	* V sklopu priprave proračuna za naslednje dvoletno obdobje 2024-2025, ki bo glede na trenutni razvoj dogodkov predmet intenzivnega pogajanja in usklajevanja na COP23 Barcelonske konvencije sta med drugim odprti dve možnosti:
	* v sklopu priprave proračuna za naslednje dvoletno obdobje 2024-2025, ki bo glede na trenutni razvoj dogodkov predmet intenzivnega pogajanja in usklajevanja na COP23 Barcelonske konvencije sta med drugim odprti dve možnosti, in sicer 0 % in 2 %. Prva možnost (0 %) ne vključuje povečanja odmerjenih prispevkov članic v MTF (Mediterranean Trust Fund), kar za Slovenijo predstavlja 36.579 EUR prispevka letno oziroma 73.158 EUR za dvoletno obdobje 2024-2025. Druga možnost (2 %), pa predvideva povečanje prispevkov omejeno na 2 %, kar bi pomenilo 37.311 EUR letno oziroma 74.622 EUR za dvoletno obdobje 2024-2025. 2-odstotno povečanje za dvoletno obdobje 2024-2025 v primerjavi s potrjenimi prispevki za obdobje 2022-2023 bi za Slovenijo skupaj predstavljalo povečanje za 732  EUR letno oziroma 1.464 EUR  za dvoletno obdobje
6. **Portoroška ministrska deklaracija**

Slovenija v sodelovanju s sekretariatom Barcelonske konvencije vodi pripravo besedila Portoroške ministrske deklaracije. Osnutek besedila Portoroške deklaracije (v nadaljevanju: osnutek deklaracije) je v pripravi in v usklajevanju z državami članicami EU in državami pogodbenicami Barcelonske konvencije.

Osnutek deklaracije obsega ključne poudarke, ki jih Slovenija kot bodoča predsedujoča Barcelonski konvenciji želi izpostaviti v naslednjem dvoletnem obdobju 2024-2025, s sočasnim upoštevanjem intervencij držav članic EU in držav pogodbenic Barcelonske konvencije

Osnutek deklaracije poudarja pomen nujnosti prehoda od besed k dejanjem na terenu s posebnim poudarkom na povezovanju izvajanja globalnih in regionalnih sporazumov na področju varstva morskega okolja, biotske raznovrstnosti ter prilagajanja na podnebne spremembe, na vključevanju mladih in pomenu medgeneracijskega sodelovanja ter na pomembnosti izvajanja zelenega prehoda v praksi.

Cilj Slovenije je, da se do začetka zasedanja Barcelonske konvencije pripravi usklajeno besedilo deklaracije, ki bi se nato potrdilo in sprejelo na ministrskem segmentu zasedanja.

1. **Ministrski segment**

Pričakuje se, da bo ministrski segment, ki bo potekal 7. decembra, skupaj s panelno razpravo in podajanjem nacionalnih izjav držav pogodbenic in opazovalcev poskušal oblikovati odgovore na naslednja vprašanja:

Kako zagotoviti, da bodo politike zelenega prehoda v Sredozemlju temeljile na robustni trdni dokazni podlagi?

Kako politike zelenega prehoda bolj približati ljudem in kako omogočiti individualne prehode vzdržne?

Kako zagotavljati tok finančnih in tehnoloških virov za namen inkluzivnega zelenega prehoda v regiji Sredozemlja?

Kako pridobiti podporo ljudi in zagotoviti potrebna izpopolnjevanje za uspešna zelena gospodarstva? Kakšen izobraževalni sistem in nabor veščin sta potreben za jutrišnja zelena gospodarstva v Sredozemlju?

Kako osvetliti dobre prakse, ki že obstajajo v Sredozemlju?

1. **Stranski dogodki**

Stranski dogodki, ki bodo potekali na zasedanju so redna praksa zasedanj držav pogodbenic Barcelonske konvencije. Namen stranskih dogodkov je okrepiti sodelovanje med vsemi ključnimi deležniki za izvajanje vsebin Barcelonske konvencije in njenih protokolov, s poudarkom prenosa znanja in dobrih praks, ki se lahko nato prenesejo na odločevalske strukture Barcelonske konvencije in ustrezne dokumente za izvajanje barcelonske konvencije in njenih protokolov.

Stranski dogodki bodo na COP23 Barcelonske konvencije naslavljali sledeča področja: onesnaženje morskega okolja, vključno z morskimi odpadki, izzivi podnebnih sprememb, morska zavarovana območja in varstvo ter ohranjanje biotske raznovrstnosti, medgeneracijsko sodelovanje z vključevanjem mladih in modro gospodarstvo.

Podrobnosti posameznih stranskih dogodkov so še v usklajevanju na sekretariatu Barcelonske konvencije in bodo dogovorjene v prihodnjih dneh.

Slovenija bo na zasedanju poleg udejstvovanja na plenarnem delu zasedanja aktivno sodelovala v osrednjem stranskem dogodku na temo povezovanja upravljanja s porečji, obalo in morje, in sicer s ciljem boljšega povezanega upravljanja Podonavja, Črnega morja in Sredozemlja.

Povezovalno upravljanje naj bi temeljilo na upoštevanju vseh protokolov Barcelonske konvencije pri uveljavljanju ekosistemskega pristopa pri načrtovanju razvoja, ki temelji na upoštevanju rezultatov celovitega monitoringa (IMAP). V Sloveniji smo ekosistemski pristop upravljanja s porečji, obalo in morjem (modri in zeleni koridorji – Vipava / Soča / obala / morje) upoštevali v Pomorskem prostorskem planu, , ki je pomemben strateški, prostorsko razvojni dokument, s katerim se v naši državi prvič po osamosvojitvi uvaja strateško planiranje za trajnostni razvoj dejavnosti in rabe na morju. Predstavitev tega plana bo na stranskem dogodku zasedanja služil kot konkretni primer in izhodišče za razpravo *»Kako naprej na čezmejni ravni?«*.

Drugi stranski dogodek, kjer bo imela Slovenija pomembno vlogo, bo potekal na temo mladih in izobraževanja. Oba navedena stranska dogodka sta povezana, saj bo na stranskem dogodku na temo mladih in izobraževanja poseben poudarek na izobraževanju mladih o pomenu povezovanja in uporabe ekosistemskega pristopa za učinkovito upravljanje s porečji, obalo in morjem. S ciljem zagotoviti kakovostno okolje ter s tem tudi prehransko varnost, družbeno enakost in mir za prihodnje generacije.

**II. Pomen gostiteljstva zasedanja in predsedovanja Barcelonski konvenciji in njenim protokolom za Slovenijo**

Barcelonska konvencija s sedmimi protokoli uživa velik ugled v mednarodni skupnosti saj vzpostavlja vsebinski in mednarodno pravni okvir za varstvo morskega okolja in obalnih območij Sredozemlja. V okviru konvencije so bili sprejeti naslednji protokoli:

* Protokol za preprečevanje in opravo onesnaževanja Sredozemskega morja zaradi odmetavanja z ladij in zrakoplovov ali sežiganja na morju (*Dumping Protocol*),
* Protokol o sodelovanju v boju zoper onesnaževanje Sredozemskega morja z nafto in drugimi škodljivimi snovmi v primeru nezgode (*Emergency Protocol*),
* Protokol za varstvo Sredozemskega morja pred onesnaževanjem iz virov in dejavnosti na kopnem (*LBS Protocol*),
* Protokol o posebej zavarovanih območjih in biološki raznovrstnosti v Sredozemlju (*SPA/BD* Protocol),
* Protokol o zaščiti Sredozemskega morja pred onesnaževanjem zaradi raziskovanja in izkoriščanja kontinentalnega pasu, morskega dna in njegovega podzemlja (*Off Shore Protocol*),
* Protokol za preprečevanje onesnaženja zaradi nevarnih odpadkov in njihovih odlagališč (*Hazardous Waste Protocol*),
* Protokol o celovitem upravljanju obalnih območij v Sredozemlju (*ICZM Protocol*).

Sredozemska obala in morje sta izpostavljena povečanim pritiskom in različnim vplivom, ki so posledica:

* vojnega konflikta v Ukrajini in prekinitvijo oskrbe EU z energenti, hrano in mineralnimi snovmi;
* strategije "modre rasti" Evropske komisije, katere cilj je podpreti trajnostno rast pomorskih sektorjev;
* razvoja trgovine med Evropo, Afriko in Azijo, ki ustvarja vse več mednarodnega pomorskega prometa;
* hitrega razvoja izkoriščanja zalog nafte in plina na morju;
* uveljavljanja novih tehnologij podmorskega rudarjenja in
* izjemne privlačnosti Sredozemlja za turiste v času poletne sezone (povečan obalni turizem ter rekreativna in turistična plovba), saj sodi med najbolj obiskane turistične destinacije na svetu.

Glavne naloge slovenskega predsedovanja v obdobju od decembra 2023 do decembra 2025 bodo povezane z vzpostavljanjem in širitvijo omrežja zavarovanih območji na obali in morju kot ukrepa za zaustavitev nadaljnjega slabšanja stanja ogroženih obalnih in morskih ekosistemov.

Za dosego teh ciljev si bo Slovenija prizadevala s povezovanjem metod celostnega upravljanja z obalnim območjem (ICZM), metod pomorskega prostorskega načrtovanja (MSP), metod posodobitve načrtov ukrepov ob nepredvidljivih dogodkih ter metod prilagajanja podnebnim spremembam.

Glavna usmeritev slovenskega predsedovanja bo potekala pod motom: *»Okrepitev čezmejnega sodelovanja za izboljšanje stanja obalnih in morskih ekosistemov Sredozemlja«.*

Slovenija se zavzema za rešitve v Sredozemlju, ki temeljijo na povezovanju izvajanja zavez Konvencije ZN o podnebnih spremembah, Konvencije o biološki raznovrstnosti ter Konferenc Združenih narodov o oceanih (2022) in vodi (2023) ter EU Zelenega dogovora in EU trajnostne modre ekonomije.

Slovenija se za te cilje kot pogodbenica Barcelonske konvencije in koordinatorka stebra Kakovost okolja v okviru Jadransko-Jonske makroregionalne strategije (EUSAIR) aktivno zavzema z aplikacijo ekosistemskega pristopa (*Ecosystem Approach/EcAp*) pri povezovanju celovitega upravljanja z obalo (*Integrad Coastal Zone Management/ICZM)* in s prostorskim načrtovanjem na morju (*Marine Spatial Planning*) z uporabo modrih in zelenih koridorjev.

Sredozemlje je tudi ena od prioritetnih območij zunanje politike Republike Slovenije, tako da gostiteljstvo 23. zasedanja in predsedovanje Barcelonski konvenciji predstavljata odlično priložnost, da se Slovenija pozicionira kot pomorska država zavezana trajnostnemu razvoju v razmerju do obeh sosed (Italije in Hrvaške) kot tudi subregionalno in regionalno.